નવી દિલ્હી, 22 ઑગસ્ટ : સંસદમાં કોલસા કૌભાંડની ગુમ થયેલી ફાઇલોના મુદ્દાની વચ્ચે લોકસબામાં 11 કોંગ્રેસી અને ટીડીપીના સાંસદોના સસ્પેન્સનના નિર્ણયને લઇને નવો હોબાળો મચી ગયો. લોકસભામાં સંસદીય કાર્યમંત્રી કમલનાથના એ પ્રસ્તાવનો વિરોધ કર્યો, જેમાં કોંગ્રેસ સહિત ટીડીપીના 11 સાસદોને આખા સત્ર માટે સસ્પેન્ડ કરવાનો પ્રસ્તાવ મૂકવામાં આવ્યો. આને લઇને સંસદમાં જોરદાર હોબાળો મચી ગયો, ત્યારબાદ લોકસભામાં કાર્યવાહી દિવસભર માટે સ્થગિત કરી દેવામાં આવી.